ทำเป้าหมายของคุณให้เป็นจริง วางแผนการปฏิบัติเพื่อเป้าหมาย
ส่วนสำคัญในการบรรลุเป้าหมายยากๆ ก็คือการมีทัศนคติที่ดีนั่นเอง ซึ่งมันเป็นสิ่งสำคัญที่จะจำไว้ว่า แม้จะมีบางสิ่งบางอย่างอยู่นอกเหนือการควบคุม คุณก็ยังสามารถกำหนดโชคชะตาของตัวเองได้อยู่  หลายคนเชื่อว่าชีวิตคือบางสิ่งบางอย่างที่เกิดขึ้นกับพวกเขา ไม่ใช่บางสิ่งบางอย่างที่พวกเขาสามารถสร้างได้ด้วยตัวเอง ซึ่งความเชื่อแบบนี้เรียกว่า “ความเชื่อในอำนาจภายนอกตน” มันคือทัศนคติที่ใช้ในการโทษโชคชะตาของตัวเองหรือโทษคนอื่นๆ เมื่อสิ่งต่างๆ ไม่เป็นไปอย่างที่คิด  "ความเชื่อในอำนาจภายนอกตน" คือ ทัศนคติที่จะลดคุณค่าในตัวคุณ ดังนั้น ให้คุณโฟกัสไปที่ “ความเชื่อในอำนาจภายในตน” จะดีกว่า เพราะทัศนคตินี้ คือ ทัศนคติที่บอกให้คุณกำหนดเส้นทางชีวิตของตัวเอง ซึ่งเป็นทัศนคติที่มีพลัง ที่จะช่วยกระตุ้นคุณให้เดินทางไปสู่เป้าหมายยากๆ ได้  ใส่ใจกับสิ่งที่คุณพูดกับตัวเองด้วย เมื่อใดก็ตามที่คุณรู้สึกว่าตัวเองกำลังคิดว่า “ไม่มีอะไรที่ฉันทำได้สักอย่างเลย” หรือ “นั่นล่ะ ชีวิตของฉัน” ให้คุณลองถามตัวเองว่า มันเป็นแบบนั้นจริงๆ หรือเปล่า คุณอาจจะเผชิญหน้ากับสถานการณ์ที่ยากลำบากที่คุณไม่ได้เป็นคนสร้างขึ้นมา แต่ในกรณีนี้ เราอยากให้คุณคิดหาทางแก้ปัญหานั้น มากกว่าที่จะไปยอมรับความพ่ายแพ้  พยายามจำไว้ว่า คุณมีทางเลือกเสมอ อีกวิธีที่ดีอันหนึ่งที่ใช้ในการกระตุ้นตัวเองคือ พยายามจินตนาการถึงผลลัพธ์จากเป้าหมายต่างๆ ที่จะมีผลกับชีวิตคุณ  การจินตนาการถึงตัวเองในแต่ละขั้นตอนระหว่างการเดินทางไปยังเป้าหมาย สามารถสร้างแรงจูงใจให้คุณได้ เพราะมันจะช่วยให้คุณเห็นถึงประโยชน์ของเป้าหมายต่างๆ นี่เป็นเวลาที่เหมาะที่จะระดมความคิดต่างๆ แล้วเขียนลงกระดาษในขณะที่คุณกำลังคิดถึงผลลัพธ์ด้านบวก ที่เกิดจากความมุ่งมั่นต่อเป้าหมาย เป้าหมายยากๆ จะง่ายขึ้น หากคุณสร้างสิ่งที่อยู่รอบตัวคุณ ให้เป็นเครื่องที่คอยกระตุ้นคุณให้โฟกัสอยู่กับเป้าหมาย  ตัวอย่างเช่น หากคุณเป็นคนติดเหล้า และพยายามที่จะเลิกดื่มอยู่ ขั้นตอนที่สำคัญคือ เอาเครื่องดื่มแอลกอฮอล์ออกไปจากบ้านตัวเองให้หมด และคุณอาจจะต้องใช้เวลาอยู่กับคนที่คุณเคยดื่มด้วยเป็นประจำให้น้อยลง เพราะคนเหล่านี้อาจจะโน้มน้าวให้คุณกลับไปทำนิสัยเก่าๆ นั้นอีก ให้คุณอยู่ใกล้ๆ กับคนที่มีเป้าหมายในชีวิต และพูดคุยกับพวกเขาอย่างสม่ำเสมอ เพราะนี่จะทำให้คุณมีความรับผิดชอบมากขึ้น ผู้คนเหล่านี้อาจจะมีข้อแนะนำหรือข้อมูลดีๆ ให้กับคุณ โดยเฉพาะอย่างยิ่งถ้าเป้าหมายของพวกเขาคล้ายๆ กับของคุณ สุดท้ายแล้ว เป้าหมายที่ยากๆ นั้น ก็ต้องอาศัยการทำงานอย่างหนักหลายชั่วโมง (หรือหลายวัน หรือหลายปี) ดังนั้น ให้คุณทำความเข้าใจไว้ก่อนว่า ยังไงคุณก็ต้องสละเวลาแบบหลีกเลี่ยงไม่ได้อยู่แล้ว จากนั้น ให้คุณเริ่มต้นอุทิศเวลาของตัวเองเพื่อเป้าหมายนั้น  การมีกิจวัตรประจำวันที่มีการกำหนดเวลาที่แน่นอน เพื่อไปให้ถึงเป้าหมายต่างๆ จะช่วยคุณได้มาก ดังนั้น หากคุณอยากจะวิ่งมาราธอน ดูให้แน่ใจด้วยว่า คุณมีเวลาที่แน่นอนสำหรับการฝึกร่างกายเพื่อการแข่งขันครั้งนี้ทุกวันหรือเปล่า  ไม่นาน การทำสิ่งต่างๆ เพื่อเป้าหมายก็จะกลายเป็นอุปนิสัยของคุณ นี่จะช่วยให้คุณมีความคืบหน้าอย่างต่อเนื่อง และทำให้การทำสิ่งต่างๆ เพื่อเป้าหมายเป็นไปอย่าง “อัตโนมัติ” ไม่มากก็น้อย เพราะเป้าหมายที่ยากที่สุด จะเป็นสิ่งที่ท้าทายความสามารถคุณอย่างมาก มันสามารถทำให้คุณหมดแรงจูงใจหรือยอมแพ้ไปก่อนได้ง่ายๆ อย่างไรก็ตาม ก็ยังมีสิ่งที่คุณสามารถทำเพื่อป้องกันไม่ให้เกิดอาการนี้ได้  ใช้การเสริมแรงด้วยการให้รางวัลกับตัวเอง (การเสริมแรงเชิงบวก) เมื่อคุณไปถึงเป้าหมายย่อยได้แล้ว หรือไม่ก็ไม่ต้องทำในสิ่งที่ตัวเองไม่อยากทำ (การเสริมแรงเชิงลบ) ซื้อรองเท้าคู่ใหม่ให้ตัวเองสักคู่ หรือไม่ก็หยุดพักทำความสะอาดบ้านตัวเองสักวันหนึ่ง เพื่อให้รางวัลตัวเองสำหรับการสร้างความคืบหน้า  รางวัลเล็กน้อยนี้จะช่วยทำให้แรงจูงใจของคุณไม่หายไปไหน เพราะมันจะทำให้จิตใจคุณเรียนรู้ที่จะอยู่แต่กับสิ่งดีๆ ในระหว่างหนทางสู่เป้าหมาย การเสริมแรงพลังนั้น มีประสิทธิภาพมากกว่าการลงโทษตัวเองเพราะความล้มเหลว  ในบางครั้ง คุณอาจจะรู้สึกว่า ไม่ว่าจะใช้การเสริมแรงมากแค่ไหน คุณก็ไม่สามารถที่จะหาแรงจูงใจใดๆ ได้เลย นั่นอาจจะเป็นเพราะว่าคุณป่วย คุณเหนื่อย หรือมีบางอย่างไม่ดีเกิดขึ้นกับงานของคุณ หากมีครั้งไหนที่คุณไม่สามารถทำตามสิ่งที่กำหนดไว้ได้ ให้คุณลองมองหาทางอื่นที่ง่ายกว่านั้น เพื่อที่จะได้สร้างความคืบหน้าต่อไปได้ ตัวอย่างเช่น หากคุณไม่สามารถบังคับตัวเองให้เปิดหนังสือฟิสิกส์เพื่ออ่านสอบได้ ให้คุณลองทำอย่างอื่นที่ใช้พลังงานน้อยกว่าการอ่านหนังสือ เช่น เรียบเรียงสิ่งที่คุณโน้ตไว้ให้เป็นระเบียบ อ่านคู่มือเตรียมสอบ หรือไม่ก็ดูสารคดีวิทยาศาสตร์ที่มีเนื้อหาเกี่ยวข้องกับสิ่งที่จะสอบ ด้วยวิธีนี้ จะทำให้คุณสามารถสร้างความคืบหน้าให้ตัวเองได้ แม้ว่าในตอนนั้นคุณจะยังไม่มีแรงจูงใจใดๆ ก็ตาม วิธีที่ดีที่สุดในการทำให้ตัวเองมีแรงจูงใจอยู่ตลอดเวลาก็คือ คอยติดตามความคืบหน้าของตัวเอง คุณจะใช้แอปพลิเคชัน ปฏิทิน หรือสมุดบันทึก เพื่อโน้ตความคืบหน้าของตัวเอง และเป้าหมายย่อยที่คุณทำสำเร็จแล้วก็ได้  เมื่อคุณรู้สึกว่าตัวเองยังไม่คืบหน้าไปไหนเลย ให้คุณหยิบบันทึกนั้นขึ้นมาดู มันจะทำให้คุณเห็นว่าตัวเองได้ทำอะไรสำเร็จไปมากแค่ไหน และนี่จะช่วยเพิ่มแรงจูงใจให้คุณ แถมยังช่วยให้คุณมีความรับผิดชอบต่อตัวเองและแผนการของคุณด้วย  ในขณะที่คุณกำลังพยายามจะบรรลุเป้าหมายที่ยากมากๆ อยู่ คุณอาจจะต้องเผชิญกับความเครียดหรือความกังวล ซึ่งวิธีที่ดีวิธีหนึ่งที่ใช้ในการต่อสู้กับอาการเหล่านี้ก็คือ โน้ตความก้าวหน้าของตัวเองลงไปในสมุดบันทึก โดยให้เอาสมุดบันทึกมาเขียนถึงสิ่งที่คุณได้ทำไป รวมถึงความรู้สึกที่มีต่อความคืบหน้าของตัวเองด้วย เพราะการปลดปล่อยอารมณ์ตัวเองออกมาด้วยวิธีนี้ สามารถช่วยลดความกังวลได้ และช่วยทำให้คุณโฟกัสอยู่กับสิ่งที่ทำอยู่ ก่อนที่คุณจะเริ่มต้นกับเป้าหมายที่ยากๆ สิ่งสำคัญที่คุณจะต้องทำก็คือ ถามตัวเองว่าคุณมีความมุ่งมั่นต่อเป้าหมายนี้มากแค่ไหน เพราะระดับความมุ่งมั่นของคุณ มีส่วนสำคัญอย่างมากต่อการบรรลุเป้าหมาย  ความมุ่งมั่นนี้ จะเป็นตัวแทนของสัญญาที่คุณมีให้ตัวเอง/ความมุ่งมั่นต่อตัวเองและต่อเป้าหมายที่คุณมี หากคุณรู้สึกว่า ตัวเองไม่มีความมุ่งมั่นที่จะทำเป้าหมายที่ยากให้สำเร็จเลย โอกาสที่คุณจะประสบความสำเร็จก็จะมีน้อยตามไปด้วย ถ้าหากรู้สึกว่าตัวเองไม่มีความมุ่งมั่นจริงๆ คุณอาจจะต้องพิจารณาเป้าหมายนี้ใหม่อีกรอบแล้วล่ะ โดยส่วนใหญ่แล้วเป้าหมายที่สามารถทำให้สำเร็จได้ จะมีความเฉพาะเจาจง และชัดเจนพอที่จะทำให้คุณรับรู้ถึงความสำเร็จได้ เมื่อคุณได้บรรลุเป้าหมายนั้นแล้ว  เป้าหมายที่คลุมเครือนั้น จะทำให้การบรรลุเป้าหมายเป็นสิ่งที่ยากขึ้น เพราะว่ามันจะทำให้คุณไม่มีความชัดเจนในสิ่งที่ตัวเองทำ และไม่รู้ว่าจะต้องทำเป้าหมายให้สำเร็จตอนไหน การที่คุณยังไม่สามารถทำเป้าหมายยากๆ ของตัวเองได้สำเร็จนั้นก็อาจจะเป็นเพราะว่า ตัวคุณยังไม่ได้ทำเป้าหมายนั้นให้ชัดเจนพอ ยกตัวอย่างเช่น เป้าหมาย “เป็นคนที่ดีขึ้นกว่าเดิม” ซึ่งฟังแล้วดูเหมือนจะเป็นไปได้ยากที่จะทำสำเร็จ และเป้าหมายนี้คลุมเครือมาก เพราะไม่ว่าคุณจะเป็นคนที่ดีขึ้นแค่ไหน คุณก็ยังสามารถเป็นคนที่ดีขึ้นกว่านั้นได้อีก ซึ่งในกรณีนี้ คุณควรจะให้ความหมายของการเป็นคนดีให้ชัดเจน และถามตัวเองว่า เราต้องทำอะไรเพื่อที่จะได้กลายเป็นคนที่ดีขึ้นกว่าเดิม ใช่การโทรหาแม่อาทิตย์ละครั้งหรือเปล่า? ทำงานเป็นอาสาสมัครเพื่อการกุศล 10 ชั่วโมงต่อเดือนใช่หรือไม่? หรือช่วยทำงานบ้าน? ให้คุณกำหนดแบบเฉพาะเจาะจงไปเลย ขั้นตอนต่อไปคือ แบ่งเป้าหมายออกเป็นส่วนย่อยๆ ซึ่งเป้าหมายเหล่านี้ควรจะมีความเป็นรูปธรรมและสามารถวัดผลได้  การแบ่งเป้าหมายออกเป็นส่วนย่อยๆ จะทำให้คุณสามารถวางแผนให้เป็นขั้นเป็นตอน เพื่อที่จะบรรลุเป้าหมายที่ใหญ่ที่สุดได้ นอกจากนี้ยังช่วยสร้างโอกาสให้คุณได้เขียนโน้ตบันทึกความคืบหน้าของตัวเอง ซึ่งนี่จะทำให้คุณรักษาแรงจูงใจไว้กับตัวเองได้ ตัวอย่างเช่น หากเป้าหมายของคุณคือ ได้ปริญญาเอกในสาขาฟิสิกส์ ให้คุณคิดถึงสิ่งที่คุณต้องทำเพื่อที่จะได้ไปถึงเป้าหมายนั้น เช่น คุณจะต้องสมัครเรียนกับทางมหาวิทยาลัยที่เปิดสอนระดับปริญญาเอกในสาขานี้ แล้วคุณก็ต้องได้รับการคัดเลือกเข้าไป คุณต้องผ่านเทอมแรกไปให้ได้ ต้องเรียนจบคอร์สบังคับทุกคอร์ส แล้วก็ต้องสอบวัดคุณสมบัติให้ผ่าน และอื่นๆ อีกหลายอย่าง หากคุณยังไม่รู้ว่าจะแบ่งเป้าหมายออกเป็นส่วนย่อยๆ ยังไง ให้คุณลองศึกษาข้อมูลเกี่ยวกับเป้าหมายนั้น คุณจะได้แบ่งเป้าหมายย่อยถูก เมื่อคุณได้แบ่งเป้าหมายออกเป็นส่วนย่อยๆ แล้ว ให้คุณจัดวางเป้าหมายเหล่านั้นเป็นไทม์ไลน์ให้ชัดเจน คุณจะได้รู้ว่าเป้าหมายย่อยแต่ละอันต้องใช้เวลานานแค่ไหน  ไทม์ไลน์จะช่วยให้คุณมีความรับผิดชอบและมีความมุ่งมั่น เพราะมันทำให้คุณตระหนักถึงความจำเป็นในการบรรลุเป้าหมายเหล่านั้น  จำไว้ว่าถ้าคุณไม่สามารถบรรลุเป้าหมายตามเวลาที่กำหนดไว้ นั่นไม่ได้หมายความว่าคุณล้มเหลว มันหมายถึงว่า คุณต้องปรับปรุงแก้ไขไทม์ไลน์ของคุณใหม่ และเริ่มต้นทำตามเป้าหมายอีกครั้ง การบรรลุเป้าหมายที่ยากที่สุดนั้น จริงๆ ก็คือการเอาชนะอุปสรรคที่ยากลำบากต่างๆ ได้นั่นเอง เราอยากแนะนำให้คุณใช้เวลาสักนิด เพื่อคิดถึงสิ่งที่คุณจะต้องเจอในระหว่างทางสู่เป้าหมาย  การรับรู้ว่าตัวเองจะต้องเจออุปสรรคต่างๆ จะช่วยคุณวางแผนรับมือกับอุปสรรคเหล่านั้นได้  ตัวอย่างเช่น หากคุณกำลังฝึกร่างกายเพื่อเข้าร่วมการวิ่งมาราธอน ให้คุณลองคิดว่า มันน่าจะมีอุปสรรคอะไรบ้างที่คุณอาจจะต้องเจอ เช่น คุณอาจจะได้รับบาดเจ็บระหว่างที่ฝึกร่างกายอยู่ หรืออาจจะมีบางอย่างเกิดขึ้นกับงานหรือชีวิตส่วนตัวคุณ จนทำให้คุณไม่สามารถฝึกร่างกายได้อย่างที่ตั้งเป้าไว้อยู่พักหนึ่ง คุณจะทำอย่างไรถ้าสิ่งเหล่านี้เกิดขึ้น? การมีแผนฉุกเฉินเตรียมไว้สำหรับอุปสรรคที่ไม่สามารถหลีกเลี่ยงได้ในระหว่างทางไปยังเป้าหมาย จะทำให้คุณรับมือกับมันได้ง่ายกว่าเดิม และแผนนี้จะช่วยให้คุณไปต่อได้เมื่อต้องเผชิญหน้ากับอุปสรรคต่างๆ ระหว่างทาง คุณอาจจะไม่สามารถทำนายได้ว่าจะมีอุปสรรคแบบไหนเกิดขึ้นบ้าง แต่การพยายามคิดถึงอุปสรรคต่างๆ ไว้ล่วงหน้า สามารถสร้างความมั่นใจให้คุณได้ แม้ว่าคุณจะต้องพบเจอกับอุปสรรคที่ไม่คาดคิด
เปลี่ยนทัศนคติของตัวเองใหม่. คิดถึงผลลัพธ์ที่จะเกิดขึ้น. พยายามสร้างสิ่งแวดล้อมที่เหมาะสมกับเป้าหมาย. อุทิศเวลาที่จำเป็น. มีแรงกระตุ้นตลอดเวลา (และต้องสร้างความคืบหน้าอย่างต่อเนื่อง แม้ว่าตอนนั้นจะไม่ค่อยมีแรงกระตุ้นก็ตาม). ติดตามความคืบหน้าของตัวเอง. ประเมินระดับความมุ่งมั่นของตัวเอง. ดูให้แน่ใจว่าเป้าหมายของตัวเองมีความเฉพาะเจาะจงและวัดผลได้หรือเปล่า. แบ่งเป้าหมายใหญ่ออกเป็นเป้าหมายย่อย. กำหนดไทม์ไลน์. วางแผนเตรียมพร้อมสำหรับอุปสรรคต่างๆ .
https://www.wikihow.com/Reach-Your-Hardest-Goals https://www.wikihow.com/Reach-Your-Hardest-Goals
Making Your Goal a Reality Developing a Plan of Action